Românii au primit despăgubiri de 130 milioane lei pentru refacerea locuințelor
Companiile de asigurări au achitat în primele 9 luni ale anului trecut despăgubiri de 130 milioane lei în baza asigurărilor pentru locuințe - conform datelor oficiale publicate de către ASF. Cifrele mai arată că sprijinul financiar oferit de industria de profil a crescut cu 9% față de valoarea achitată în aceeași perioadă a anului 2023 (119 milioane lei). Peste 95% din valoarea acestor despăgubiri (adică 124 milioane lei) au fost plătite în baza asigurărilor facultative pentru locuințe, în creștere cu 25% față de cele din primele 9 luni ale anului 2023.